Uemė

Uemė arba Vemė () – upė Vakarų Afrikoje, ilgiausia Benine. Prasideda Atakoros kalnuose, teka į pietus savanomis. Įteka į Gvinėjos įlanką netoli Kotonu, sudaro deltą. Viena deltos atšakų teka į Porto Novo lagūną.

Didžiausi intakai: Okpara (kairysis), Zu (dešinysis).

Upė laivuojama. Uemė būna vandeninga nuo liepos iki lapkričio (maksimumas rugsėjį ir spalį, 592 m³/s), o žiemos mėnesiais itin nusenka.

Benino upės